Leoš Janáček

Leoš Janáček (txekieraz  ahoskatua; Hukvaldy, 1854ko uztailak 3-Ostrava, 1928ko abuztuak 12) txekiar konposatzaile bat izan zen. Musika Berlingo Kontserbatorioan ikasi zuen, eta itzultzean organojole aritu zen Brnon, baita irakasle ere Pragako Kontserbatorioan. Janáčeken lanik garrantzitsuenak nahiko berantiarrak dira: bere estilo pertsonala 50 urte zituenean aurkitu zuen, Jenůfa operarekin, eta, une horretatik aurrera lan garrantzitsuak idatzi zituen genero askotan. Helduaroko garai honetakoak dira bere pianoarentzako lanik hoberenak, ganbera lanak, Meza Glagolitikoa eta Sinfonietta. Eslabiar kantu herrikoien eta koroarentzako musikaren bilduma garrantzitsuak ere baditu. Gaur egun, Janáček XX. mendeko operaren berritzaile handienetakotzat hartzen da. Askok, XX. mendearen hasierako txekiar konposatzailerik garrantzitsuena dela uste dute, eta, gainera, azken urteetan bere garrantziak gora eta gora egin du etengabe, bereziki, bere operak XX. mendeko operaren alorrean hartzen ari diren kontsiderazio geroz eta handiagoaren ondorioz.

Lanak

Ganbera musika 
 1. Laukotea (1921) Sonata Kreutzerri azpizenburuarekin, Lev Tolstoiren lanean oinarritua.
 2. Laukotea (1928)

Musika sinfonikoa 
 Taras Bulba (1918)
 Sinfonietta (1926)

Pianoarentzako musika 
 1.X.1905 Pianoarentzako sonata (1906)
 Bidezidor estalian (1908)
 Lainoan (1912)
 Concertinoa pianoa, bi biolin, biola, klarinetea eta fagotarentzat (1925). Jatorrian pianoarentzako kontzertu bezala pentsatua eta Jan Heřman piano-joleari eskainia.

Operak 
 Šárka (1887) Julius Zeyerren libretoarekin.

Kanpo loturak 

Txekiar Errepublikako musikagileak
Opera egileak
XX. mendeko musikagileak
Pneumoniak hildakoak
Moravia-Silesia eskualdeko jendea
Ballet musikagileak